
საქართველოს კანონი

„საბაჟო ტარიფისა და გადასახადის შესახებ“ საქართველოს კანონში ცვლილებების შეტანის თაობაზე

მუხლი 1. „საბაჟო ტარიფისა და გადასახადის შესახებ“ საქარ​თვე​ლოს კანონში (პარლამენტის უწყება​ნი, №13-14, 8.04.98, გვ. 227) შეტანილ იქნეს შემდეგი ცვლილებები:

1. მე-18 მუხლის „ლ“ ქვეპუნქტი ჩამოყალიბდეს შემდეგი რედაქციით: 

„ლ) ფიზიკური პირის მიერ ერთი დღე-ღამის განმავლობაში:

ლ.ა) საგარეო-ეკონომიკური საქმიანობის სასაქონლო ნომენკლატურის 06, 07, 08, 19 ჯგუფებისა და 0401–0406, 1601, 1702–1704, 2101–2102 სასაქონლო პოზიციების შესაბამისი ჯამური თანხით 200 ლარამდე ღირე​ბულების, მაგრამ ჯამური წონით არა უმეტეს  5 კგ. კვების პროდუქტების იმპორტი;

ლ.ბ) საგარეო-ეკონომიკური საქმიანობის სასაქონლო ნო​მენკლატურის 28–96 ჯგუფების შესაბამისი 300 ლა​რამდე ღირებულების, 50 კგ-მდე საერთო წონის, არა​ერთგვაროვანი, პირადი სარგებლობისათვის განკუთვნი​ლი საქონლის იმპორტი;

ლ.გ) ორი ლიტრი ყველა სახის ალკოჰოლური სასმელის და 200 ღერი სიგარეტის იმპორტი (გარდა 18 წლამდე ასაკის პირის მიერ იმპორ​ტირებულისა);

ლ.დ) უცხოეთში ყოველ 6 თვეზე მეტი ხნით ყოფ​ნის შემდეგ, სა​ქართველოში შემო​სული პირის მიერ საგარეო-ეკონომიკური საქმიანობის სასაქონლო ნომენკლატურის 28–96 ჯგუფების შესაბამისი 1500 ლარამდე ღირებულების, 250 კგ-მდე საერთო წონის, არაერთგვაროვანი, პირადი სარ​გებ​ლობისათვის განკუთვნილი საქონლის იმპორტი;

ლ.ე) საქართველოში მუდმივ საცხოვრებლად შემოს​ვლისას ფი​ზი​კური პირის მიერ პირადი სარგებლობი​სათვის განკუთვნილი საქონლის (მათ შორის, ავეჯის, საყოფაცხოვრებო დანიშნულების საქონლის, ოჯახ​ზე ერთი სატ​რანსპორტო საშუალების) იმპორტი.“.

2. მე-20 მუხლის:

ა) მე-2 პუნქტი ჩამოყალიბდეს შემდეგი რედაქციით:

„2. 2007 წლის 1 იანვრამდე თამბაქოს ნაწარმის (ნედ​ლეუ​ლის გარდა) იმპორტი საბაჟო გადასახადით არ იბეგრება. თამბაქოს ნაწარ​მი​სათვის ნედლეული („ტრაპზონის“ ჯიშის თამბაქოს გარდა) 2006 წლის 31 დეკემბრამდე საბაჟო გადასახადით არ იბეგრება.“;

ბ) მე-6 პუნქტი ჩამოყალიბდეს შემდეგი რედაქციით:

„6. ბუნებრივი აირისა და ელექტროენერგიის იმპორტი 2007 წლის 1 იანვრამდე საბაჟო გადასახა​დით არ იბეგრება.“;

გ) მე-7–მე-9 პუნქტები ამოღებულ იქნეს.

მუხლი 2. ეს კანონი ამოქმედდეს 2006 წლის  1 იანვრიდან.

საქართველოს პრეზიდენტი მ. სააკაშვილი

თბილისი,

2005 წლის 27 დეკემბერი.

